ભારતીય ટીમે ઇંગ્લેન્ડ સામે રમાઈ રહેલી પાંચમી અને અંતિમ ટેસ્ટ મેચમાં ઓલરાઉન્ડર રવીન્દ્ર જાડેજાના લડાયક અણનમ ૮૬ રનની મદદથી ૨૯૨ રનનો સ્કોર કર્યો હતો જોકે, ઇંગ્લેન્ડે પ્રથમ દાવમાં ૩૩૨ રન બનાવ્યા હોવાથી ઇંગ્લેન્ડને ૪૦ રનની લીડ મળી હતી. ઇંગ્લેન્ડે બીજા દાવમાં ૨૮ ઓવરની રમત દરમિયાન ઇંગ્લેન્ડે બે વિકેટે ૬૪ રન બનાવી ૧૦૨ રનની સરસાઈ મેળવી લીધી હતી. ઇંગ્લેન્ડે બીજા દાવમાં ઘણી ધીમી રમત દર્શાવી હતી જેને કારણે ૨૮ ઓવરમાં માત્ર ૬૪ રન થયા હતા. પોતાની અંતિમ ટેસ્ટની અંતિમ ઇનિંગ રમી રહેલો કૂક ૨૭ રને રમતમાં હતો. ભારત તરફથી રવીન્દ્ર જાડેજા અને શમીને ૧-૧ સફળતા મળી હતી.